– Брат Яраслаў, як выглядае змест посту, згодна з навукаю Касцёла, якія мэты павінны ставіць перад сабою вернікі? Застанавіцеся, калі ласка, на гэтым.– Для хрысціяніна пост – гэта перш за ўсё перамога духоўнага над цялесным, перамога чалавека над сіламі зла, якія жывуць у ім самым, гэта сродак, які спрыяе пераменам у самым чалавеку – пераменам з горшага на лепшае. Пост для хрысціяніна – гэта сродак пакаяння, а пакаянны працэс павінен праходзіць на працягу ўсяго жыцця. І таму пост для хрысціяніна – ніколі не дзеля самога посту – а дзеля перамянення, менавіта такія мэты павінен ставіць перад сабою кожны вернік.